# ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ

#### ΣΧΟΛΗ ΕΠΙΣΤΗΜΩΝ ΑΓΩΓΗΣ

**ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Η Συνέλευση του Παιδαγωγικού Τμήματος Δημοτικής Εκπαίδευσης του Δ.Π.Θ., κατά την αριθμ.6/10.03.2015 συνεδρίασή της, αφού έλαβε υπόψη της τις ανάγκες του Τμήματος για αποσπάσεις, για το ακ.έτος 2015/2016, αποφάσισε να δημοσιεύσει πρόσκληση εκδήλωσης ενδιαφέροντος, η οποία έχει ως ακολούθως :

Ι. Το Παιδαγωγικό Τμήμα Δημοτικής Εκπαίδευσης του Δημοκριτείου Πανεπιστημίου Θράκης, προκειμένου να καλύψει τις ανάγκες του σε εκπαιδευτικό προσωπικό, κατά το ακ.έτος 2015/2016, καλεί τους ενδιαφερόμενους εκπαιδευτικούς της Α/βαθμιας και Β/βαθμιας εκπαίδευσης που έχουν τις προϋποθέσεις και ανταποκρίνονται στις απαιτήσεις του Τμήματος, για συγκεκριμένο βοηθητικό εκπαιδευτικό ή ερευνητικό έργο, με κριτήριο α) τα ακαδημαϊκά προσόντα και β) τις ανάγκες του Τμήματος, να καταθέσουν σχετική αίτηση στις κατά τόπους Διευθύνσεις Α/βαθμιας ή Β/βαθμιας Εκπαίδευσης.

Οι αιτήσεις των ενδιαφερομένων θα υποβληθούν προς το Παιδαγωγικό Τμήμα Δημοτικής Εκπαίδευσης του ΔΠΘ δια των Προϊσταμένων των Διευθύνσεων και Γραφείων της Πρωτοβάθμιας ή Δευτεροβάθμιας Εκπαίδευσης και εντός των προθεσμιών που θα ορίσει με έγγραφό του το Υπουργείο Παιδείας με απαιτούμενα δικαιολογητικά :

1. Αίτηση
2. Βιογραφικό Σημείωμα
3. Επικυρωμένα φωτοαντίγραφα πτυχίων και τίτλων σπουδών σε προπτυχιακό, και εφόσον υπάρχει, σε μεταπτυχιακό επίπεδο, μετεκπαιδεύσεις, γλωσσομάθεια ή οποιαδήποτε άλλη επιστημονική δραστηριότητα.

Οι προτεινόμενες θέσεις είναι οι ακόλουθες :

**Α. Για τον Τομέα Παιδαγωγικής και Ψυχολογίας**

**Από την Α/θμια Εκπαίδευση :**

1. Οκτώ (08) εκπαιδευτικούς Α/θμιας Εκπαίδευσης για την πρακτική άσκηση των φοιτητών, ΠΕ 70
2. Έξι (06) εκπαιδευτικούς Α/θμιας Εκπαίδευσης για το Εργαστήριο Διδακτικής Μεθοδολογίας και Πρακτικών Ασκήσεων
3. Έναν (1) εκπαιδευτικό Α/θμιας Εκπαίδευσης, απόφοιτο Π.Τ.Δ.Ε. για το Εργαστήριο Ειδικής Παιδαγωγικής
4. Έναν (1) εκπαιδευτικό, απόφοιτο Τμημάτων ΦΠΨ

**Β. Για τον Τομέα Θετικών Επιστημών**

**Από την Α/θμια Εκπαίδευση :**

1. Τέσσερις (4) πτυχιούχους Π.Τ.Δ.Ε. για την πρακτική άσκηση των μαθημάτων του Τομέα Θετικών Επιστημών
2. Έναν (1) πτυχιούχο Π.Τ.Δ.Ε. με εμπειρία σε θέματα Γεωγραφίας-Γεωλογίας ή με μεταπτυχιακό τίτλο σπουδών σε θέματα Γεωγραφίας-Γεωλογίας
3. Έναν (1) πτυχιούχο Π.Τ.Δ.Ε. με εμπειρία σε θέματα Διδακτικής των Μαθηματικών
4. Έναν (1) εκπαιδευτικό με μεταπτυχιακό τίτλο σπουδών σε θέματα Νέων Τεχνολογιών και Περιβαλλοντικής Εκπαίδευσης και αντίστοιχη ερευνητική εμπειρία
5. Έναν (1) εκπαιδευτικό, πτυχιούχο Π.Τ.Δ.Ε. με μεταπτυχιακό τίτλο σπουδών σε θέματα Περιβαλλοντικής Εκπαίδευσης

**Από τη Β/θμια Εκπαίδευση :**

1. Δυο (2) εκπαιδευτικούς Β/θμιας Εκπαίδευσης, αποφοίτους Τμημάτων Φυσικής, για το Εργαστήριο Φυσικών Επιστημών
2. Τρεις (3) πτυχιούχους Σχολών Θετικών Επιστημών Α.Ε.Ι. ή πτυχιούχους Πολυτεχνικής Σχολής με γνώσεις Πληροφορικής, για το Εργαστήριο Μαθηματικών και Πληροφορικής
3. Έναν (1) Μαθηματικό για το Εργαστήριο Μαθηματικών και Πληροφορικής
4. Έναν (1) Χημικό ή έναν (1) Φυσικό για το Εργαστήριο Περιβαλλοντικής Έρευνας και Εκπαίδευσης
5. Έναν (1) Βιολόγο για το Εργαστήριο Περιβαλλοντικής Έρευνας και Εκπαίδευσης

**Γ. Για τον Τομέα Ανθρωπιστικών και Κοινωνικών Επιστημών**

**Από την Α/θμια Εκπαίδευση & Β/θμια Εκπαίδευση:**

1. Έναν (1) εκπαιδευτικό Α/βαθμιας Εκπαίδευσης, πτυχιούχο Π.Τ.Δ.Ε. ή απόφοιτο Τμημάτων Ιστορίας, με μεταπτυχιακό τίτλο στην Ιστορία ή/και σε θέματα σπουδών παιδικής ηλικίας
2. Έναν (1) εκπαιδευτικό Β/θμιας Εκπαίδευσης, απόφοιτο Τμημάτων Φιλολογίας ή πτυχιούχο Π.Τ.Δ.Ε., με μεταπτυχιακό τίτλο στη Διδακτική της Γλώσσας ή Γλωσσολογίας
3. Έναν (1) εκπαιδευτικό, πτυχιούχο ΦΠΨ, του Τομέα Ψυχολογίας ή με μεταπτυχιακό τίτλο στη Ψυχολογία

ΙΙ. Η αξιολόγηση των αιτήσεων και η εισήγηση του Τμήματος στο Υπουργείο Παιδείας θα γίνουν βάσει των ακαδημαϊκών προσόντων των ενδιαφερομένων και κυρίως βάσει των αναγκών του Π.Τ.Δ.Ε. του Δ.Π.Θ. Ενδεχόμενη προϋπηρεσία στο Τμήμα δύναται να ληφθεί υπόψη.

ΙΙΙ. Η απασχόληση στο Τμήμα θα είναι τουλάχιστον πέντε (5) ώρες ημερησίως.

**Ο Πρόεδρος του Τμήματος**

(υπογραφή/σφραγίδα έχει τεθεί και τηρείται στο αρχείο του Τμήματος)

**Καθηγητής Θωμάς Βουγιουκλής**